Okresná prokuratúra Košice I 
Mojmírova 5, 041 47 Košice 1

Sp. zn. : 3 Pv 427/13/8802	Košice I, 10.12.2014
EEČ : 2-63-406-2014

U Z N E S E N I E

Trestná vec:	obvinená XXXXX  
Prečin:	

Rozhodol: 	prokurátorka Okresnej prokuratúry Košice I
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX I zo dňa 10.12.2014, spisová značka 3 Pv 427/13/8802, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
- v Košiciach, v Tesco Extra na ul. Trolejbusovej č. 1/A, dňa 06.07. 2013 v čase okolo 20.45 hod. na oddelení mliečnych výrobkov vzala z regálu 1 ks tvarohovú tyčinku zn. Pribináček a túto skonzumovala a obal vložila do regálu s čajmi, pričom prešla cez pokladničnú zónu bez zaplatenia, čím spoločnosti XXXXX spôsobila škodu vo výške 0,39 ,- eur, za pokladničnou zónou bola zadržaná pracovníkom SBS a vzniknutú škodu uhradila, pričom tohto konania sa dopustila napriek tomu, že blokovou pokutou vo výške 30,- eur nezaplatenou na mieste č. bloku AB 18843120 bola postihnutá za priestupok proti majetku podľa § 50 ods. 1 zákona SNR č. 372/1990 Zb. v znení neskorších predpisov, a to Obvodným oddelením PZ XXXXX- Sever, právoplatným dňa 04.01. 2013.  

Uznesením prokurátora Okresnej prokuratúry XXXXX I zo dňa 10.12.2014, spisová značka 3 Pv 427/13/8802, bola určená obvinenej skúšobná doba v trvaní 12 mesiacov.
Odôvodnenie:

          Uznesením povereného príslušníka Obvodného oddelenia PZ XXXXX- Sever, sp. zn. ČVS-2859/SE-KE-2013 zo dňa 16.07. 2013 bolo začaté trestné stíhanie a vznesené obvinenie obvinenej XXXXX, pre prečin krádeže podľa § 212 ods. 2 písm. f/ Trestného zákona na tom skutkovom základe, že 
- v Košiciach, v Tesco Extra na ul. Trolejbusovej č. 1/A, dňa 06.07. 2013 v čase okolo 20.45 hod. na oddelení mliečnych výrobkov vzala z regálu 1 ks tvarohovú tyčinku zn. Pribináček a túto skonzumovala a obal vložila do regálu s čajmi, pričom prešla cez pokladničnú zónu bez zaplatenia, čím spoločnosti XXXXX spôsobila škodu vo výške 0,39 ,- eur, za pokladničnou zónou bola zadržaná pracovníkom SBS a vzniknutú škodu uhradila, pričom tohto konania sa dopustila napriek tomu, že blokovou pokutou vo výške 30,- eur nezaplatenou na mieste č. bloku AB 18843120 bola postihnutá za priestupok proti majetku podľa § 50 ods. 1 zákona SNR č. 372/1990 Zb. v znení neskorších predpisov, a to Obvodným oddelením PZ XXXXX- Sever, právoplatným dňa 04.01. 2013.  
           
             XXXXX prokuratúry XXXXX I, uznesením sp. zn. 3 Pv 427/13 zo dňa 16.09. 2013 podľa § 216 ods. 1 písm. a.), b.), c.) Trestného poriadku proti obvinenej XXXXX trestné stíhanie podmienečne zastavila s určením skúšobnej doby v trvaní 12 mesiacov. Toto uznesenie sa stalo právoplatným dňom 01.10. 2013.

            Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším určeným obmedzeniam, rozhodne prokurátor, že obvinený sa osvedčil. Inak rozhodne, a to prípadne aj počas skúšobnej doby, že sa v trestnom stíhaní pokračuje.

            Z odpisu registra trestov obvinenej zadováženého po uplynutí skúšobnej doby vyplýva, že obvinená nebola v skúšobnej dobe súdne trestaná. Zo správy Obvodného úradu XXXXX je zrejmé, že v tomto období síce bola dňa 28.06. 2014 postihnutá za priestupok podľa § 4 ods. 1 písm. b/ zákona č. 8/2009 Z. z., a to v blokovom konaním pokutou vo výške 20,- eur, č. bloku F 0378643, pričom porušila pravidlá cestnej premávky, avšak závažnosť uvedeného priestupku je nepatrná a v danom prípade ide o priestupok, ktorý nenaznačuje pokračovanie v majetkovej trestnej činnosti. Taktiež je potrebné konštatovať, že pokuta vo výške 20,- eur bola obvinenej uložená na dolnej hranici sadzby.
           
            S poukazom na vyššie uvedené mám za to, že spáchanie predmetného priestupku nie je prekážkou v osvedčení sa obvinenej. 
             
            Z uvedeného dôvodu bolo potrebné vysloviť, že obvinená sa v skúšobnej dobe osvedčila. 

Poučenie:
Proti tomuto uzneseniu je prípustná stažnost, ktorú možno podat u prokurátora okresnej prokuratúry do troch dní od oznámenia uznesenia. Stažnost má odkladný úcinok. (§ 185 a nasl. Tr. por.)

Mgr. Nina Bidovská
prokurátorka